CELEX: C2015/323/05
Language: et
Date: 2015-10-01 00:00:00
Title: Kohtuasjade kodadele määramise kriteeriumid

1.10.2015   
            
            
               ET
            
            
               Euroopa Liidu Teataja
            
            
               C 323/4
            
         Kohtuasjade kodadele määramise kriteeriumid
   (2015/C 323/05)
   Avaliku Teenistuse Kohus otsustas 11. septembril 2015 Euroopa Kohtu põhikirja I lisa artikli 4 ja Avaliku Teenistuse Kohtu kodukorra artikli 13 lõike 2 alusel, et kohe, kui hagiavaldused on saabunud, määratakse kohtuasjad vaheldumisi esimesele, teisele ja kolmandale kojale nende kohtukantseleis registreerimise järjekorras, ilma et see piiraks asja määramist täiskogule või ainukohtunikule.
   Avaliku Teenistuse Kohtu president võib eespool märgitud kohtuasjade jaotamise korrast erandi teha kohtuasjade omavahelise seotuse tõttu või selleks, et tagada Avaliku Teenistuse Kohtu tasakaalustatud ja loogiline töökoormus.
   Samadel põhjustel võib Avaliku Teenistuse Kohtu president pärast asjaomaste kohtunikega konsulteerimist ja enne Avaliku Teenistuse Kohtu kodukorra artiklis 58 viidatud esialgse ettekande esitamist otsustada kohtuasjad menetluse käigus ümber määrata.